Huspriserne er på vej nedad. Men det er stadig dyrt at købe hus i Thisted.

Især på Sjælland falder huspriserne lige nu - men i Nordvestjylland ser det anderledes ud. Huspriserne er nemlig fra 2. kvartal sidste år til 2. kvartal i år steget med 22,7% i Thisted Kommune. Det oplyser Boligejernes Videnscenter, BOLIUS. Det er klart den største stigning i landet. Prisstigningerne kan bl.a. skyldes, at Thisted Kommune er et af de billigste steder i landet at købe hus i. I landets dyreste kommune, Frederiksberg, er prisen for et hus mere end fire gange så høj. - Man får stadig meget hus for pengene her i forhold til andre steder, siger indehaver af Nybolig Thisted, Jens Kjærsgaard.